Source: http://hol.ee/index.php?id=kultuuriinfo-344&date=1-03-2020
Timestamp: 2020-06-05 03:09:28+00:00
Document Index: 3894953

Matched Legal Cases: ['PS 2020', '§ 4', '§ 621', '§ 10', '§ 621', '§ 14', '§ 15', 'ps 2020', 'ps 2020', 'ps 2020']

Kultuuriteated « Kultuur « Harju Omavalitsuste liit
HETKEL JÄÄVAD ÄRA KÕIK HARJUMAA OMAVALITSUSTE LIIDU POOLT RAHASTATAVAD ÜHISÜRITUSED!
HARJUMAA LAULULAPS 2020 TOIMUB 6-7.11.2020
KORDUMA KIPPUVAD KÜSIMUSED KULTUURIVALDKONNAS AVANEVAD SIIT
KULTUURIST SAAB OSA KA KODUSEINTE VAHEL. VAATA MIDA TEHA SIIT
Harjumaa Omavalitsuste Liidu korraldatavate ja
rahastatavate ürituste ära jätmine või edasilükkamine
Juhatuse otsus 12.03.2020 nr 8
Harjumaa Omavalitsuste Liidu põhikirja § 4 punkti 3 alusel on liidu ülesanne toetada tegevuste ja ürituste korraldamist maakonnas. Võlaõigusseaduse § 621 lõike 1 alusel peab käsundisaaja käsundi täitmisel jälgima käsundiandja juhiseid. Harjumaa Omavalitsuste Liit ürituste rahastajana leiab, et koroonaviiruse haiguse COVID-19 võimaliku ülekandumise vältimiseks ning lähtudes epidemioloogilisest olukorrast on Harjumaa Omavalitsuste Liidu korraldatavate või rahastatavate ürituste toimumise täiendav piiramine proportsionaalne, kuna aitab vähendada viirushaiguse ülekandumise riski.
Harjumaa Omavalitsuste Liidu volikogu 27.09.2017 otsusega nr 11 täitmiseks võetud rahvatervise valdkonda kuuluva rahvatervise seaduse § 10 lõike 1 punkti 1 kohase elanike tervist, heaolu ja turvalisust toetava elukeskkonna kujundamise ülesande täitmiseks, samuti võlaõigusseaduse § 621 lõike 1 ning Harjumaa Omavalitsuste Liidu põhikirja § 14 lõike 1 ja § 15 lõike 2 punkti 5 alusel
1. Jätta ära või lükata vähemalt 15. maini 2020 edasi kõik lastele või eakatele suunatud üritused, mis on Harjumaa Omavalitsuste Liidu poolt korraldatavad või täielikult rahastatavad.
2. Jätta ära või lükata vähemalt 15. maini 2020 edasi kõik muud üritused, kus on enam kui 100 osalejat ja mis on Harjumaa Omavalitsuste Liidu poolt korraldatavad või täielikult rahastatavad.
3. Teha Harjumaa Omavalitsuste Liidu poolt kaasrahastatavate ürituste korraldajatele ettepanek jätta ära või lükata vähemalt 15. maini 2020 edasi kõik lastele või eakatele suunatud üritused ning enam kui 100 osalejaga üritused.
4. Teha otsus teatavaks Harju maakonna kohalikele omavalitsusüksustele ja Harjumaa Omavalitsuste Liidu puudutatud koostööpartneritele.
5. Käesolev otsus jõustub vastuvõtmisest.
/ digitaalselt allkirjastatud /
Harjumaa kooliteatrite festivali 2020 ANKEET
Harjumaa laululaps 2020 JUHEND
Harjumaa laululaps 2020 ANKEET
Harjumaa Laululaps 2020 KVOODID